Es modifica l'article 97 del capítol III del títol V de la Llei 15/1997, que resta redactat de la manera següent:
Matrícula i serveis per a alumnes oficials: 132,43 euros
Matrícula i drets d'examen del certificat de cicle elemental per a alumnes lliures: 49,06 euros
Matrícula i drets d'examen del certificat d'aptitud per a alumnes lliures: 49,06 euros"
Es modifica el capítol IV del títol V de la Llei 15/1997, que resta redactat de la manera següent:
Taxa per la prestació dels serveis docents de l'Escola Superior de Conservació i Restauració de Béns Culturals de Catalunya i per la prestació dels serveis docents que condueixen a l'obtenció del títol de Disseny de l'especialitat corresponent als ensenyaments de Disseny que estableix l'article 49 de la Llei orgànica 1/1990, del 3 d'octubre, d'ordenació general del sistema educatiu.
"Constitueix el fet imposable de la taxa la prestació dels serveis docents de l'Escola Superior de Conservació i Restauració de Béns Culturals de Catalunya i la prestació dels serveis docents que condueixen a l'obtenció del títol de Disseny de l'especialitat corresponent.
Assignatura anual (per cada hora setmanal de l'assignatura): 19,80 euros
Assignatura quadrimestral (per cada hora setmanal de l'assignatura): 9,90 euros
Expedient acadèmic, certificació acadèmica o trasllat acadèmic: 16,70 euros
Expedició de targeta d'identitat d'estudiant al centre: 3,60 euros
Als alumnes membres de famílies nombroses, els són aplicables les exempcions i les bonificacions establertes per la legislació vigent relativa a la protecció d'aquestes famílies.
Són exempts del pagament de la taxa de matrícula de l'apartat 1 de l'article 102 els alumnes que tenen la condició de becaris amb càrrec als pressupostos de l'Estat.
A l'efecte de formalització de la matrícula, els sol·licitants de beca poden fer la sol·licitud amb caràcter condicional, sense fer pagament previ de la quota.
Els alumnes que no acreditin oportunament l'obtenció d'aquest benefici estan obligats al pagament immediat de la taxa, sense que calgui un requeriment previ de l'Administració.
La manca de pagament, en aquest cas, comporta l'anul·lació de la matrícula condicional.
"Els ingressos derivats de la taxa, que es paga al mateix centre docent, resten afectats al finançament del foment de la conservació i la restauració de béns culturals i del disseny."
Es modifica el capítol VI del títol V de la Llei 15/1997, que resta redactat de la manera següent:
Taxa per la inscripció a la prova d'accés als cicles formatius de grau mitjà, i a la prova d'accés als cicles formatius de grau superior de formació professional específica i dels ensenyaments d'arts plàstiques i de disseny, i per la inscripció a les proves de caràcter específic per a l'accés als ensenyaments de règim especial de tècnic d'esport i tècnic superior d'esport
"Constitueix el fet imposable de la taxa la inscripció a la prova d'accés als cicles formatius de grau mitjà i a la prova d'accés als cicles formatius de grau superior de formació professional específica i dels ensenyaments d'arts plàstiques i de disseny, i també la inscripció a la prova de caràcter específic per a l'accés als ensenyaments de règim especial de tècnic d'esport i tècnic superior d'esport.
"Són subjectes passius de la taxa les persones que s'inscriuen a les proves.
"La taxa s'acredita mitjançant la prestació del servei i s'exigeix en el moment de la inscripció.
Prova d'accés als cicles formatius de grau mitjà de formació professional específica: 15,47 euros
Prova d'accés als cicles formatius de grau mitjà dels ensenyaments d'arts plàstiques i disseny: 15,47 euros
Prova d'accés als cicles formatius de grau superior de formació professional específica: 24,93 euros
Prova d'accés als cicles formatius de grau superior dels ensenyaments d'arts plàstiques i disseny: 24,93 euros
Prova de caràcter específic per a l'accés als ensenyaments de règim especial de tècnic d'esport o tècnic superior d'esport en qualsevol modalitat esportiva: 45 euros.
A les persones membres de famílies nombroses, els són aplicables les exempcions i les bonificacions establertes per la legislació vigent relativa a la protecció d'aquestes famílies.
Són exempts de pagar la taxa exigida, amb la justificació documental prèvia de llur situació, els subjectes passius que estiguin en situació d'incapacitat permanent total o absoluta.
Són exempts de pagar la taxa exigida, amb la justificació documental prèvia de llur situació, els subjectes passius la renda anual total de la unitat familiar a la qual pertanyin, dividida pel nombre de membres que la integren, sigui inferior al 75% del salari mínim interprofessional, exclosa la part proporcional de pagues extraordinàries.
Són exemptes de pagar la taxa exigida, amb la justificació documental prèvia de llur situació, les persones subjectes a mesures privatives de llibertat."